L-Alternattiva Demokratika qalet li l-każ tal-qtugħ tad-dawl juri li l-pajjiż għadu mhux ippreparat għal emerġenzi ta’ dan it-tip. Il-Kelliem għall-Enerġija tal-Alternattiva Demokarita Ralph Cassar, qal li huwa veru li qatt ma tista’ tingħata garanzija li ma jkunx hemm inċidenti bħal dan imma huwa ċar li l-pajjiż jista’ jkun ippreparat ferm aħjar għal każi bħal dawn. Huwa qal li jqumu ħafna mistoqsijiet li jeħtieġu spjega mill-Gvern, inkluż fuq l-għaliex m’hemmx jew ma ħadmux ġeneraturi tal-elettriku fl-ajruport.